ארי (כדורגלן)

אריקלנס דה סילבה פריירה (בפורטוגזית: Ariclenes da Silva Ferreira; ברוסית: Арикленес да Силва Феррейра; נולד ב-11 בדצמבר 1985 בפורטלזה, ברזיל), הידוע בכינוי ארי, הוא כדורגלן ברזילאי-רוסי שמשחק כחלוץ בקרסנודאר ובנבחרת רוסיה.

הוא התחיל את קריירת המשחק שלו ב-2005 במועדון פורטלזה. חתם במועדון השוודי קלמר שנה אחת מאוחר יותר. אחרי שתי עונות וחצי בא.ז. אלקמאר, הוא שיחק בקבוצות ליגת העל הרוסית בספרטק מוסקבה, קרסנודאר ולוקומוטיב מוסקבה.

קריירה
הוא החל את הקריירה המקצוענית במדי קלמר מהליגה השוודית בעונת 2006, בשורותיה הבקיע 15 שערים בעונת הבכורה והוכתר למלך השערים של העונה בשוודיה. במאי 2007 חתם ל-5 שנים בא.ז. אלקמאר ההולנדית. במדיה זכה באליפות הולנד בעונת 2008/09.

בינואר 2010 עבר לרוסיה, תחילה חתם בספרטק מוסקבה תמורת 3 מיליון יורו. לאחר מכן באוגוסט 2013 חתם לשלוש שנים בקרסנודאר והתבלט כחלוץ מרכזי, אך לא הצליח לזכות עם הקבוצה בתארים. ב-2017 הושאל ללוקומוטיב מוסקבה, במדיה זכה בגביע הרוסי, באליפות המדינה ובסופרקאפ לפני שחזר לקרסנודאר ביולי 2018.

בקיץ 2018 קיבל אזרחות רוסית ובנובמבר 2018 זומן לסגל הנבחרת למשחקי ליגת האומות נגד שוודיה, במקומו של ארטיום דזיובה שנפצע.

סטטיסטיקות קריירה

קישורים חיצוניים

הערות שוליים 

כדורגלנים רוסים
כדורגלנים ברזילאים
חלוצי כדורגל רוסים
חלוצי כדורגל ברזילאים
פורטלזה: כדורגלנים
כדורגלני פורטלזה
כדורגלני קאלמאר
כדורגלני א.ז. אלקמאר
כדורגלני ספרטק מוסקבה
כדורגלני קרסנודאר
כדורגלני לוקומוטיב מוסקבה
כדורגלני נבחרת רוסיה
ברזילאים שנולדו ב-1985
רוסים שנולדו ב-1985